Document ID: 32004D0592

ODLOČBA KOMISIJE
z dne 23. julija 2004
o spremembi Odločbe 1999/659/EGS o okvirni dodelitvi odobrenih sredstev iz Jamstvenega oddelka Evropskega kmetijskega usmerjevalnega in jamstvenega sklada za ukrepe za razvoj podeželja za obdobje od 2000 do 2006 s strani države članice
(notificirano pod dokumentarno številko K(2004) 2837)
(Verodostojna besedila so samo besedila v danskem, nizozemskem, angleškem, finskem, francoskem, nemškem, grškem, italijanskem, portugalskem, španskem in švedskem jeziku)
(2004/592/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1257/1999 z dne 17. maja 1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) (1) in zlasti člena 46(2) Uredbe,
ob upoštevanju naslednjega:
(1)
Z Odločbo 1999/659/ES (2) je Komisija državam članicam dodelila začetna odobrena sredstva za ukrepe za razvoj podeželja za obdobje 2000-2006, delno financirane s strani Jamstvenega oddelka EKUJS.
(2)
V skladu s členom 46(3) Uredbe (ES) št. 1257/1999 se začetna odobrena sredstva prilagodijo na osnovi dejanskih izdatkov in revidiranih napovedi izdatkov, predloženih s strani države članice, pri čemer se upoštevajo cilji programa.
(3)
V skladu s členom 57(2) Uredbe Komisije (ES) št. 817/2004 z dne 29. aprila 2004 o podrobnih pravilih za uporabo Uredbe Sveta (ES) št. 1257/1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) (3) Komisija prilagodi začetna odobrena sredstva na državo članico, določena z Odločbo 1999/659/ES, v dveh mesecih od sprejema proračuna za zadevno proračunsko leto.
(4)
Prilagoditve začetnih odobrenih sredstev morajo upoštevati uresničeno finančno izvajanje s strani države članice v letih 2000-2003 in revidirane napovedi za leta 2004, 2005 in 2006, predložene pred 1. oktobrom 2003.
(5)
Odločba 1999/659/ES se zato spremeni -
SPREJELA NASLEDNJO ODLOČBO:
Člen 1
Priloga k Odločbi 1999/659/ES se nadomesti z besedilom iz Priloge k tej odločbi.
Člen 2
Ta sklep je naslovljen na Belgijo, Dansko, Nemčijo, Grčijo, Španijo, Francijo, Irsko, Italijo, Luksemburg, Nizozemsko, Avstrijo, Portugalsko, Finsko, Švedsko in Združeno kraljestvo.
V Bruslju, 23. julija 2004

Labels: 2
19
6
18
15